Document ID: 32001R0495

Komission asetus (EY) N:o 495/2001,
annettu 13 päivänä maaliskuuta 2001,
tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 liitteen muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(1), sellaisena kuin se on viimeksi muutettuna asetuksella (EY) N:o 1593/2000(2), ja erityisesti sen 9 a artiklan 1 kohdan 3 alakohdan,
sekä katsoo seuraavaa:
(1) Asetuksen (ETY) N:o 3508/92 9 a artiklan mukaan jäsenvaltioiden on varmistettava, että muut kuin mainitun asetuksen 1 artiklassa tarkoitetut mutta liitteessä luetellut toimenpiteet, kuten pellavan ja hampun osalta, ovat yhteensopivia yhdennetyn hallinto- ja valvontajärjestelmän kanssa.
(2) Tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta kuidun tuotantoon tarkoitetun pellavan ja hampun sisällyttämiseksi kyseiseen järjestelmään 27 päivänä heinäkuuta 2000 annetun neuvoston asetuksen (EY) N:o 1672/2000(3) mukaisesti pellavan ja hampun suorat tuet on sisällytetty tiettyjen peltokasvien viljelijöille tarkoitettuun tukijärjestelmään, jota hallinnoidaan suoraan yhdennetyn hallinto- ja valvontajärjestelmän kautta.
(3) Asetuksen (ETY) N:o 3508/92 liitteessä oleva viittaus pellavaan ja hamppuun on näin ollen vanhentunut. Liitettä on siten muutettava.
(4) Tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3508/92 liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 2001.

Labels: 19
5
6